62007TJ0129_INF
Unionin yleisen tuomioistuimen tuomio (ensimmäinen jaosto) 17.9.2019 – Irlanti ja Aughinish Alumina vastaan komissio
(yhdistetyt asiat T-129/07 ja T-130/07)
(Valtiontuet – Direktiivi 2003/96/EY – Kivennäisöljyjen valmistevero – Alumiinioksidin valmistuksessa polttoaineena käytettävät kivennäisöljyt – Vapautus valmisteverosta – Toimenpiteen valikoivuus – Valtiontuesta ympäristönsuojelulle vuonna 2001 annetut yhteisön suuntaviivat)
1.
Valtiontuki – Käsite – Toimenpiteen valikoivuus – Poikkeus yleisestä verojärjestelmästä – Järjestelmän luonteeseen ja rakenteeseen perustuva oikeutusperuste – Todistustaakka – Alumiinin valmistuksessa käytettävän raskaan polttoöljyn vapauttaminen valmisteverosta – Oikeutusperusteen osoittavien seikkojen puuttuminen
(EY 87 artiklan 1 kohta)
(ks. 55, 56, 60, 61, 65, 69–72 ja 89–93 kohta)
2.
Tuomioistuinmenettely – Kannekirjelmä – Muotovaatimukset – Selkeä ja täsmällinen selostus kanneperusteista – Kanneperusteen tueksi esitettyjä väitteitä koskevat analogiset vaatimukset – Yleinen viittaus neuvoston ja komission direktiivin antamisen yhteydessä esittämään yhteiseen julistukseen – Tutkittavaksi ottaminen
(Euroopan unionin tuomioistuimen perussäännön 21 artiklan ensimmäinen kohta ja 53 artiklan ensimmäinen kohta; yhteisöjen ensimmäisen oikeusasteen tuomioistuimen työjärjestyksen (1991) 44 artiklan 1 kohdan c alakohta)
(ks. 80–86 kohta)
3.
Valtiontuki – Kielto – Poikkeukset – Tuet, joiden voidaan katsoa soveltuvan yhteismarkkinoille – Ympäristönsuojeluun tarkoitetut tuet –Ympäristönsuojeluun tarkoitettuja valtiontukia koskeva yhteisön säännöstö – Verovapautuksen muodossa myönnetyt tuet – Arviointiperusteet
(EY 6 artikla ja EY 87 artiklan 3 kohta; komission tiedonannon 2001/C 37/03 51 kohdan 1 alakohta)
(ks. 102–109 ja 111 kohta)
Aihe
SEUT 263 artiklaan perustuvat kanteet, joissa vaaditaan kumoamaan kokonaan tai osittain Gardannessa, Shannonin alueella ja Sardiniassa alumiinioksidin valmistuksessa polttoaineena käytettävien kivennäisöljyjen valmisteverovapautuksesta, jonka Ranska, Irlanti ja Italia ovat myöntäneet (C 78/2001 (ex NN 22/01), C 79/2001 (ex NN 23/01), C 80/2001 (ex NN 26/01), 7.2.2007 tehty komission päätös 2007/375/EY (EUVL 2007, L 147, s. 29) siltä osin kuin siinä todetaan Irlannin myöntämän valtiontuen olemassaolo 1.1.2004 lukien sillä perusteella, että Shannonin alueella (Irlanti) alumiinioksidin valmistuksessa polttoaineena käytettävät kivennäisöljyt on vapautettu valmisteverosta, ja määrätään Irlanti perimään tuki takaisin tai keskeyttämään sen maksaminen
Ratkaisu
1)
Kanteet hylätään.
2)
Irlanti velvoitetaan korvaamaan oikeudenkäyntikulut asiassa T-129/07.
3)
Aughinish Alumina Ltd velvoitetaan korvaamaan oikeudenkäyntikulut asiassa T-130/07.